text: [{"text_idx": "#000000", "text": "H\u00e6dd 25-30 cm fyri b\u00e6\u00f0i ti\u0301k og hund"}, {"text_idx": "#000001", "text": "Vekt 6-10 kg fyri b\u00e6\u00f0i ti\u0301k og hund"}, {"text_idx": "#000002", "text": "Mopsurin er sn\u00f8ggur, og feldurin er mju\u0301kur og sl\u00e6ttur. Er feldurin sunnur, tykist hann at ski\u0301na."}, {"text_idx": "#000003", "text": "Mopsurin hevur stutt try\u0301n, og ta\u00f0 ger, at kunnu teir fa\u0301a trupulleikar vi\u00f0 at anda."}, {"text_idx": "#000004", "text": "Fawn: Ta\u0301 i\u00f0 mopsurin er fawnlittur, er hann ljo\u0301sabru\u0301nur vi\u00f0 sv\u00f8rtum try\u0301ni og oyrum, og hann hevur eina svarta a\u0301l oman eftir bakinum."}, {"text_idx": "#000005", "text": "Apricot: Ein apricotlittur mopsur er ljo\u0301sabru\u0301nur vi\u00f0 einum rey\u00f0gulum d\u00e6mi, try\u0301n og oyru eru sv\u00f8rt, og hann hevur eina svarta a\u0301l oman eftir bakinum."}, {"text_idx": "#000006", "text": "Black: Blacklitti mopsurin er svartur, onkunti\u0301\u00f0 vi\u00f0 hvi\u0301tum bletti a\u0301 bringuni."}, {"text_idx": "#000007", "text": "Silver: Silverlitti mopsurin er heilt ljo\u0301st ljo\u0301sabru\u0301nur vi\u00f0 silvur d\u00e6mi, sv\u00f8rtum try\u0301ni og oyrum og einari svartari a\u0301l oman eftir bakinum."}, {"text_idx": "#000009", "text": "Mopsurin hevur si\u0301n uppruna i\u0301 Kina, heilt aftur til Keisara\u00e6ttina Han (206 a\u0301r f.Kr. til 200 a\u0301r e.Kr.). Mopshundarnir komu vi\u00f0 handilsskipum til Europa si\u0301\u00f0st i\u0301 1500-talinum serliga til Hollands og Onglands."}, {"text_idx": "#000010", "text": "Hesir eitt sindur stuttligu hundar vunnu skjo\u0301tt frama i\u0301 millum a\u00f0alsfo\u0301lk og tey kongaligu. Danska drotningin Anna Cathrine hev\u00f0i ein i\u0301 1598, i\u00f0 kalla\u00f0ist Tu\u0308rck, og Marie Antoinette hev\u00f0i sum 15 a\u0301ra gomul ein, i\u00f0 kalla\u00f0ist Mops."}, {"text_idx": "#000011", "text": "Fyrsta sy\u0301ning av mopsum var\u00f0 hildin i\u0301 Englandi i\u0301 1861. i\u0301 1871 fo\u0301ru tey at skra\u0301seta \u00e6ttartalvur, og ta\u0301 vo\u0301r\u00f0u 66 mopsar skra\u0301settir. Um somu ti\u0301\u00f0 komu nakrir mopsar u\u0301r Kina, tveir av teimum, Lamb og Moss, fingu ein hund, sum fekk navni\u00f0 Click. Click f\u00e6r hei\u00f0urin av at gera mopsin til ein fja\u0301lta\u0301tta\u00f0an og betri hund og fyri at skapa rasuna solei\u00f0is, sum vit kenna hana i\u0301 dag."}, {"text_idx": "#000012", "text": "Sum heild hevur mopsurin ikki bestu heilsu samanbor\u00f0i vi\u00f0 onnur hundasl\u00f8g. Sum vi\u00f0 \u00f8\u00f0rum v\u00e6l umto\u0301ktum hundum hevur skilaleys aling vi\u00f0 s\u00e6r, at nakrar arvaligar sju\u0301kur og brek fylgja rasuni. Kropsbygna\u00f0urin hja\u0301 mopsinum hevur eisini ymiskar vansar vi\u00f0 s\u00e6r."}, {"text_idx": "#000013", "text": "PDE er ein dey\u00f0lig sju\u0301ka, ta\u00f0 er bruni i\u0301 heilanum, i\u00f0 bert rakar mopsar."}, {"text_idx": "#000014", "text": "Oftast eru ta\u00f0 ungir hundar, i\u00f0 ver\u00f0a raktir av sju\u0301kuni. Hundurin f\u00e6r krampar, missir sjo\u0301nina, og si\u0301\u00f0an missir hann viti\u00f0 og doyr."}, {"text_idx": "#000015", "text": "Granskarar vita ikki, hvi\u0301 mopsar fa\u0301a hesa sju\u0301kuna, og enn er ikki m\u00f8guleiki fyri at kanna og gr\u00f8\u00f0a hundin fyri PDE."}, {"text_idx": "#000016", "text": "Epilepsi: Mopsar hava eisini lyndi til at fa\u0301a epilepsi, i\u00f0 er arvaligt."}, {"text_idx": "#000017", "text": "Eyguni: Av ti\u0301 at eyguni a\u0301 mopsum eru sto\u0301r og u\u0301tstandandi, fa\u0301a teir l\u00e6ttliga turr eygu og ska\u00f0a a\u0301 hornhinnurnar. Fylgjast skal v\u00e6l vi\u00f0 eygunum a\u0301 hesari rasu."}, {"text_idx": "#000018", "text": "Patella Luxation: Mopsar kunnu eisini hava arvaligu sju\u0301kuna Patella Luxation, leysa kn\u00e6skel. Hetta er skjo\u0301tt at kanna hja\u0301 djo\u0301ral\u00e6kna."}, {"text_idx": "#000019", "text": "Mjadnafeil: Fleiri mopsar hava mjadnafeil. Ta\u00f0 ver\u00f0ur vanliga ikki kanna\u00f0 hja\u0301 rasuni, og ta\u00f0 ver\u00f0ur ofta ikiki uppdaga\u00f0, fyrr enn ov seint er."}, {"text_idx": "#000020", "text": "Mopsurin hevur stutt try\u0301n, og ta\u00f0 ger, at kunnu teir fa\u0301a trupulleikar vi\u00f0 at anda. Try\u0301ni\u00f0 er so miki\u00f0 kroyst saman, at andingarlei\u00f0in ikki virkar, sum hon skal. Rukkurnar i\u0301 try\u0301ninum kunnu harafturat vera so sto\u0301rar, at t\u00e6r leggjast u\u0301t yvir n\u00f8sina. Va\u0301naliga andingarlei\u00f0in a\u0301virkar eisini f\u00f8rleikan hja\u0301 hundinum at sty\u0301ra kropshitanum. Mopsurin er ein sera matgla\u00f0ur hundur, og hann gerst skjo\u0301tt ov tungur. Ta\u00f0 er sera ringt fyri heilsuna hja\u0301 einum hundi, sum hevur va\u0301naliga andingarlei\u00f0 og lyndi til mjadnafeil."}, {"text_idx": "#000021", "text": "Feldurin a\u0301 einum mopsi er l\u00e6ttur at r\u00f8kja, ho\u0301ast hann losar illa. Um hundurin ver\u00f0ur greiddur eina fer\u00f0 um vikuna, sleppur ein undan ti\u0301 ringasta av leysum ha\u0301rum. Ein gummibust og ein strigla eru best at bru\u0301ka til at r\u00f8kja feldin vi\u00f0."}, {"text_idx": "#000022", "text": "Umra\u0301\u00f0andi er at kanna tenninar ofta a\u0301 hundinum. Sum no\u0301gvar li\u0301tlar rasur hevur hundurin lyndi til at fa\u0301a tannstein og trupulleikar vi\u00f0 tannkj\u00f8tinum."}, {"text_idx": "#000023", "text": "Neglirnar skulu klippast. Mopsar r\u00f8ra seg ikki li\u0301ka no\u0301gv sum a\u00f0rar meira li\u0301vligar rasur, og ti\u0301 sli\u0301ta teir ikki neglirnar naka\u00f0 serligt."}, {"text_idx": "#000024", "text": "Oyru og eygu skulu haldast rein. Harafturat er sera umra\u0301\u00f0andi at vaska og turka i\u0301 millum rukkurnar i\u0301 try\u0301ninum, fyri at bruni og soppur ikki kemur i\u0301."}, {"text_idx": "#000025", "text": "Sum no\u0301gvar li\u0301tlar rasur hevur hundurin lyndi til at fa\u0301a tannstein og trupulleikar vi\u00f0 tannkj\u00f8tinum."}, {"text_idx": "#000026", "text": "Mopsurin er ein fittur og vinaligur hundur vi\u00f0 einum skemtingarsomum lyndi. Hann er sera sosialur, alskin og alti\u0301\u00f0 gla\u00f0ur."}, {"text_idx": "#000027", "text": "V\u00e6l ho\u0301skandi til tann, sum"}, {"text_idx": "#000028", "text": "vil hava ein li\u0301tlan, vinaligan hund, og hann ho\u0301skar seg v\u00e6l til b\u00e6\u00f0i eldri fo\u0301lk og ung fo\u0301lk."}, {"text_idx": "#000029", "text": "Hetta er ein hundur, i\u00f0 da\u0301mar v\u00e6l at liggja i\u0301 sofuni og balla seg saman vi\u00f0 si\u0301num eigara, og hann hevur einki i\u0301mo\u0301ti at sleppa undan at fara u\u0301t i\u0301 regn og kulda. Mopsurin er ein li\u0301vligur og n\u00e6mur hundur, i\u00f0 v\u00e6l kann bru\u0301kast til ymiskan hundai\u0301trott, eitt nu\u0301 til rally."}, {"text_idx": "#000030", "text": "Ikki ho\u0301skandi til tann, sum"}, {"text_idx": "#000031", "text": "ynskir s\u00e6r ein aktivan hund, i\u00f0 krevur li\u0301ti\u00f0 av r\u00f8kt."}, {"text_idx": "#000032", "text": "Mopsurin hevur t\u00f8rv a\u0301 einum eigara, i\u00f0 hevur ti\u0301\u00f0 og hug at taka s\u00e6r av feldr\u00f8kt og r\u00f8kt av rukkunum i\u0301 try\u0301ninum."}, {"text_idx": "#000033", "text": "A\u0301\u00f0renn tu\u0301 f\u00e6rt t\u00e6r ein mops, skalt tu\u0301"}, {"text_idx": "#000034", "text": "tryggja t\u00e6r, at foreldrini ikki hava nakrar arvaligar sju\u0301kur og ikki hava trupulleikar vi\u00f0 andingarlei\u00f0ini. Hettar er galdandi, uttan mun til um tu\u0301 keypir hund vi\u00f0 ella uttan \u00e6ttartalvu."}, {"text_idx": "#000035", "text": "Tu\u0301 skalt fyrireika teg til ein hund, sum n\u00e6stu 12-15 a\u0301rini fer at losa alt a\u0301ri\u00f0 og alti\u0301\u00f0 fer at krevja eitt sindur av r\u00f8kt. Tu\u0301 skalt harafturat fyrireika teg til ein hund, sum hv\u00f8nn dag ma\u0301 sleppa at bru\u0301ka b\u00e6\u00f0i kropp og heila."}, {"text_idx": "#000036", "text": "Ho\u0301ast mopsar eru sera fittir, eru teir ikki f\u00f8ddir v\u00e6l vandir, og teir skulu ti\u0301 heilt fra\u0301 hv\u00f8lpi av fa\u0301a r\u00e6tta venjing, so teir kunnu fa\u0301a go\u0301\u00f0ar vanar."}, {"text_idx": "#000038", "text": "A\u0301\u00f0renn tu\u0301 f\u00e6rt t\u00e6r ein Chihuahua"}, {"text_idx": "#000039", "text": "A\u0301\u00f0renn tu\u0301 f\u00e6rt t\u00e6r ein Boxara"}, {"text_idx": "#000040", "text": "A\u0301\u00f0renn tu\u0301 f\u00e6rt t\u00e6r ein Sjefarahund"}, {"text_idx": "#000043", "text": "Mopsurin hevur stutt try\u0301n, og ta\u00f0 ger, at kunnu teir fa\u0301a trupulleikar vi\u00f0 at anda. Try\u0301ni\u00f0 er so miki\u00f0 kroyst saman, at andingarlei\u00f0in ikki virkar, sum hon skal."}, {"text_idx": "#000044", "text": "Rukkurnar i\u0301 try\u0301ninum kunnu vera so sto\u0301rar, at t\u00e6r leggjast u\u0301t yvir n\u00f8sina."}, {"text_idx": "#000045", "text": "Hann er vanliga sera sosialur, alskin og alti\u0301\u00f0 gla\u00f0ur."}, {"text_idx": "#000046", "text": "Mopsar kunnu eisini hava arvaligu sju\u0301kuna Patella Luxation, leysa kn\u00e6skel. Hetta er skjo\u0301tt at kanna hja\u0301 djo\u0301ral\u00e6kna."}, {"text_idx": "#000047", "text": "Slo\u0301\u00f0ir fyri meiri kunning um Mops"}, {"text_idx": "#000049", "text": "Ti\u0301\u00f0indiKom og kappast8. september 2023 - 01:44Ansi eftir hundinum, ta\u0301 tit ganga tu\u0301r8. juni 2023 - 23:03Venjarar a\u0301 skei\u00f0 i\u0301 Danmark26. mai 2023 - 19:50Enduliga heima \u2013 eitt sindur um, at innflyta hund18. mai 2023 - 17:41Gjald fyri innflutningsloyvir h\u00e6kkar14. apri\u0301l 2023 - 23:09"}, {"text_idx": "#000050", "text": "Kom og kappast8. september 2023 - 01:44Ansi eftir hundinum, ta\u0301 tit ganga tu\u0301r8. juni 2023 - 23:03Venjarar a\u0301 skei\u00f0 i\u0301 Danmark26. mai 2023 - 19:50Enduliga heima \u2013 eitt sindur um, at innflyta hund18. mai 2023 - 17:41"}, {"text_idx": "#000051", "text": "Henda heimasi\u0301\u00f0a ny\u0301tir farspor (cookies).\nVit bru\u0301ka farspor fyri at kanna fer\u00f0sluna a\u0301 heimasi\u0301\u00f0uni og fyri at gera ti\u0301na uppliving so go\u0301\u00f0a sum m\u00f8guligt.\nFarspor tryggja, at heimasi\u0301\u00f0an riggar, sum hon skal."}, {"text_idx": "#000053", "text": "Ni\u00f0anfyri kanst tu\u0301 lesa meira um farspor a\u0301 fch.fo."}, {"text_idx": "#000057", "text": "Gev g\u00e6tur, at ny\u0301tir tu\u0301 fleiri kagar, ma\u0301st tu\u0301 strika farspor i\u0301 \u00f8llum."}, {"text_idx": "#000058", "text": "Ta\u00f0 gert tu\u0301 vi\u00f0 at broyta stillingar i\u0301 kaganum. Hvar stillingarnar eru, veldst um, hv\u00f8nn kaga, tu\u0301 ny\u0301tir. Farspor, sum Google Analytics ny\u0301tir, kanst tu\u0301 velja fra\u0301 vi\u00f0 at installera eitt add-on i\u0301 kagan. Ta\u00f0 eitur Google Analytics Opt-out. Minst to\u0301 til, at velur tu\u0301 farspor fra\u0301, kanst tu\u0301 ikki ny\u0301ta t\u00e6r t\u00e6nastur, sum farsporini sty\u0301ra."}]